Endnu en etape af Aarhus Ø er på tegnebrættet - hele området fra Nikoline Kochs Plads til Nørreport. De første byggegrunde bliver udbudt til salg allerede i år.

Annonce

AARHUS: Næste etape af Aarhus Ø er nu så småt i støbeskeen. Den kommer til at trække forbindelsen hele vejen ind langs Bernhardt Jensens Boulevard til Nørreport og vil binde den yderste del af havnebydelen sammen med resten af byen. På området er der plads til at bygge 170.000 etagekvadratmeter. Det svarer til 1.700 boliger på hver 100 kvadratmeter, hvis det hele bliver boliger. Det gør det ikke. Planen er en blanding af boliger, erhverv og bylivsaktiviteter. Den kommende etape af Aarhus Ø ligger på vestsiden af bydelens hovedgade, Bernhardt Jensens Boulevard, mens østsiden - Pier 3, hvor Molslinjen har terminal, kommer først i spil senere.

Annonce

Byggeri langs ny kanal

- Vi har gjort Bernhardt Jensens Boulevard færdig langt tidligere end oprindeligt planlagt. Det gør, at vi har kunnet erhverve de nye arealer af havnen allerede nu og ikke først i 2020, som det ellers var planen, fortæller Bente Lykke Sørensen, chef for Bolig og Projektudvikling i Aarhus Kommune. Planen er, at det nye område skal udbydes til salg i større og mindre bidder. De første udbud kommer i løbet af sidste kvartal i år. Det bliver i området kaldet "Hængslet" længst inde mod Bestseller og Nørreport, vi kommer til at se de første byggerier til at stå helt færdige i starten af 2021. Fra Nørreport bliver kanalen foran Navitas ført videre op til lystbådehavnen, så en del af de kommende byggerier langs Bernhardt Jensens Boulevard kommer til at ligge ned til kanalen. - Det kan blive rigtig godt, siger Bente Lykke Sørensen.

Inden vi lægger os fast og laver udbud, forestiller vi os en indledende proces med borgerinddragelse for at høre, hvad folk mener, at det her område skal kunne i fremtiden. Det er jo en vigtig del af helheden - det er adgangsvejen til Aarhus Ø Bente Lykke Sørensen, chef for Bolig og Projektudvikling, Aarhus Kommune

Annonce

Borgernes skal høres

Hun forventer, at byrådet i begyndelsen af april skal tage stilling til de nye udbud. - Inden vi lægger os fast og laver udbud, forestiller vi os en indledende proces med borgerinddragelse for at høre, hvad folk mener, at det her område skal kunne i fremtiden. Det er jo en vigtig del af helheden - det er adgangsvejen til Aarhus Ø, siger Bente Lykke Sørensen.

Annonce

Erhverv bag Bestseller

Foruden de tre nye områder på Aarhus Ø kommer området på Pier 2 bag Navitas og Bestseller også snart i spil til erhvervsbyggeri. Det er her, kuplen Dome of Visions, står for tiden og skal stå frem til maj næste år. - Jeg forventer, at vi kan lave et udbud på den grund allerede i år, siger Bente Lykke Sørensen, der har blandt andre de kommende udbud på Aarhus Ø i mappen med fremtidige byudviklingsprojekter i Aarhus, som hun har med sig til denne uges ejendomsmesse, Mipim, i Cannes i Frankrig. Sidste del af Aarhus Ø - den store Pier 3 - bliver liggende på lager et par år endnu. Her kan man alligevel ikke komme til at bygge, før Molslinjen i 2020 flytter færgeterminalen til Østhavnen.

Annonce

Tårn og hotel